Holdeplassen ble bygget i forbindelse med byggingen av dobbeltsporet mellom Stavanger og Sandnes og ble åpnet i 2009. Den har midtplattform med et spor på hver side, og har atkomst via trapper og ramper. Samtidig ble det bygget ny rundkjøring på fylkesvei 44 (da riksvei 44) for å lette atkomsten til holdeplassen. Det er busskorrespondanse mellom lokaltoget på Gausel holdeplass og næringsområdet på Forus i rushtida om morgenen og ettermiddagen.